شەفەق نیوز/ ئەسعەد یاسین مورشدی نوێنەر لە پارێزگای زیقار، ئمڕوو پەنجشەممە، خەوەردا لە بەڕەڵایی رەوشە ئەمنیەگە و نەمەنین یاسا وەشیەوەیگ بیوەرین لە پارێزگاگە.مورشدی ئەرا ئاژانس شەفەق نیوز وت: له‌ زیقار هەرکەراخوەیه‌، لە مرافەی هووزەیل و جەنگ چەتەیل و کارەیل تیرۆر هاوشیوەی په‌لامارەیل داعش لە ناوچە نائه‌منه‌گان ک هێزە ئەمنیەگان توانای کۆنتڕۆڵی نەیرن.وتیش: زیقار ئمڕوو هالە زاڵبوین هووزەگان وچەتەگان، و بی یاسایی، هەرچەن ئەرا چەن جاریگ فەرماندەیل پۆلیس ئاڵشت کریا لە ماوەی چوار مانگ گوزەیشتە، و هووشداری دا لە خراوبوین رەوشەگە لەیە زیاتر.مورشدی بانگەواز کرد ئەرا هێزە ئەمنیەگان و دەسەڵاتە حکومەتیەگان لە چەسپانن سەروەری یاسا، ونواگردن لە ئاژاوەکارەیل و ئەوانەگ لەبان نه‌بوین ئەمنی گوزه‌ران کەن، ورەخنەدا له‌ ناوچگن فەرمانگەیل و دامەزراوەیل حکومەت وە دەسپیچگ خۆپیشاندان وەبی نواگردن یاسایی، وەگەرد مرافەیل هووزانە ک لە سنور خوەی دەرچگە وەشیوەیگ ترسناك.
